Regnante in perpetuum Domino nostro Jhesu Christo, decrevit sancta et venerabilis synodus Niceni concilii vel aliorum patrum instituta, ut nemo domum ecclesiæ nisi sub testamento dotis construeret. Hanc igitur promonitus auctoritate, ego quidem Palagius et uxor sua Eusebia, accepta licentia construendi basilica a reverentissimo viro Geraldo, sedis Matisconensis antistiti, ab honorem Dei et remissionem delictorum [m]eorum ac prosapiæ meæ, ut in æternum nobis Dominus auxilietur, construximus eam in honore Sancti Dionisii, necnon et aliorum sanctorum pignoribus, in pago Matiscensium, in agro Morgonico, in villa Cabannas, sub testamento dotis, quam denique constructam donavimus in die dedicationis, curtilum ubi ipsa domus constructa est, cum appendiciis agrorum, vinearum, pratorum, aquarumque decursibus et silvarum appendiciis, exiis et regressibus, sub anno incarnationis ........ IIII kalendas junii. Terminatur etenim isdem curtilus de uno latus bodinas positas, de alio latere terra Palagio et bodinas positas, de tercio latere Sigrio aqua, qui ad esto siccat, de quarto vero [latere] terra Gozperto. Infra hanc cedimus ad integrum. Cedimus etiam extra hanc curtilum, circa ipsam villam, terram arabilem, modiadus X et pratum I; terminat a mane fossado et bodinas, a medio die terra Palagio, a sero Sonna aqua volvente, a cercio terra Adam, et habet in traverso perticas X; cedimus etiam in ipsa fine, in montem ad Casales, campum et silvam in unum tenente; terminat a mane via publica usque ad bodinas qui in Sigrio pergit, a medio die terra Palagio, a sero Sigrio, qui ad esto siccat, a cercio terra Palagio; infra istas terminaciones totum ad integrum; et donamus in alio loco, in villa Monte Bertrado, curtilum cum vinea in unum: terminat a mane terra Palagio et termido, a medio die terra Teodaldo, a sero et a cercio vias publicas; infra istas terminationes totum ad integrum. Donamus etiam servum, nomine Ricardum, cum uxore sua et infantibus suis. Hanc igitur dotem cessionis tradimus pro amore Dei omnipotentis, hac sanctarum reliquiarum in earum domo positarum, necnon et pretaxato beatissimo pontifici suisque successoribus in futuris temporibus tenendum, in elemosina sacerdotum ibi Deo degentium, et ad luminaria facienda, ut pius et misericors Deus nobis nostrique future progenie, per intercessionem sanctorum istorum, in quorum commemoratione vel presidio hanc dedicavimus domum, veniam facinorum meorum, salutemque mentis et corporis largire dignetur; ea tamen ratione ut nullus ex heredibus nostris venundandi, commutandi scindendique abead potestatem, vel censum ullum exigendi; ad intuitionem prefati presulis successorumque ejus inviolabiliter abeatur. Si quis vero, quod futurum non credimus, si ego ipse, aut quislibet de eredibus vel proeredibus meis adversus hanc dotem testamenti in honore Sancti Dionisii, et Sancti Kurélesi (sic) confessoris, et Sancti Brictii confessoris, necnon et aliorum sanctorum celebrati, ab honoremque divine misericordie, venire aut calumniare, agere temptaverit, nec hoc valeat evindicare quod repetit; si autem defensare non valuerimus, exsistamus obnoxii, et insuper inferamus pontifice prolocute sedis auri libras duas, et hec dotis testamenti inconvulsaque firma maneat, cum stibulatione subnixa. Hactum Kariloco publice. [S.] Palagio et uxore sua Eusebia, pro amore Dei et sancti Dionisii, qui fieri et firmare rogaverunt.